
CONSILIUL LOCAL AL MUNICIPIULUI TIMIȘOARA


DIRECȚIA DE ASISTENȚĂ SOCIALĂ A MUNICIPIULUI TIMIȘOARA
Centrul de asistență și recuperare pentru persoane aflate în dificultate

Str. Ioan Plavoșin nr. 21, tel. 0256/286487

,,În slujba oamenilor”


Anexa nr.  la HCLMT nr. ......................................
REGULAMENT

de organizare şi funcţionare a serviciului social de zi
„Centrul de asistență și recuperare pentru persoane aflate în dificultate”
ART. 1. Definiţie

(1) Regulamentul de organizare şi funcţionare este un document propriu al Serviciului social "Centrul de asistență și recuperare pentru persoane aflate în dificultate". Înființarea Centrului de asistență și recuperare pentru persoane aflate în dificultate a fost aprobat prin Hotărârea Consiliului Local al Municipiului Timișoara nr. 218/27.06.2017. Regulamentul de Organizare și Funcționare este aprobat în vederea asigurării funcţionării Centrului cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite, condițiile de încetarea a contractului, drepturi și obligații. 
(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

ART. 2. Identificarea serviciului social

Serviciul social „Centrul de asistență și recuperare pentru persoane aflate în dificultate” cu sediul în Timișoara str. Ioan Plavoșin, nr. 21, cod serviciu social 8899 CZ-PN-IV,  este înfiinţat şi administrat de furnizorul Direcția de Asistență Socială a Municipiului Timișoara, acreditat conform Certificatului de acreditare seria AF nr.003748 din data de 24.08.2017 și licențiat conform Licenței de funcționare seria LF nr. 0005967 din data de 12.02.2016.
ART. 3. Scopul serviciului social

Scopul serviciului social „Centrul de asistență și recuperare pentru persoane aflate în dificultate”este de a răspunde nevoilor sociale, precum şi celor speciale, individuale, familiale și de a acorda sprijin în vederea depăşirii situaţiilor de dificultate cauzate de boli cronice, a preveni şi a combate riscul de excluziune socială, a promova incluziunea socială şi a creşte calitatea vieţii beneficiarilor: persoane suferind de boala Alzheimer, boala Parkinson, persoane cu hemipareză, persoane care se recuperează în urma unui accident vascular cerebral, persoane adulte cu dizabilități și familiile și/sau reprezentanții legali ai beneficiarilor.  

Acest lucru se face prin desfășurarea unui ansamblu de activități vizând integrarea/reintegrarea socială, recuperarea/reabilitarea funcțională, supravegherea și menținerea sănătății și alte servicii de suport (servirea mesei și servicii de îngrijire personală), asigurarea transportului la cerere pentru categoriile de beneficiari cărora Centrul li se adresează.
ART. 4. Cadrul legal de înfiinţare, organizare şi funcţionare

Serviciul social „Centrul de asistență și recuperare pentru persoane aflate în dificultate” funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare precum şi ale altor acte normative secundare aplicabile domeniului.

Legea nr.17/2000 privind asistenţa socială a persoanelor vârstnice, republicată în 2008, actualizată cu OUG nr.34/2006.

(2) Standard minim de calitate aplicabil: Ordinul minstrului muncii și justiției sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciilor acordate în sistem integrat și cantinelor sociale, Anexa 6.
(3) Serviciul social „Centrul de asistență și recuperare pentru persoane aflate în dificultate” funcţionează în cadrul Direcției de Asistență Socială a Municipiului Timișoara înfiinţat prin Hotărârea Consiliului Local al Muncipiului Timișoara nr. 218/27.06.2017.
ART. 5. Principiile care stau la baza acordării serviciului social

(1) Serviciul social „Centrul de asistență și recuperare pentru persoane aflate în dificultate” se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul „Centrul de asistență și recuperare pentru persoane aflate în dificultate” sunt următoarele:
a) respectarea şi promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) asigurarea protecţiei împotriva abuzului şi exploatării persoanei beneficiare;

d) deschiderea către comunitate;

e) asistarea persoanelor fără capacitate de exerciţiu în realizarea şi exercitarea drepturilor lor;

f) asigurarea în mod adecvat a unor modele de rol şi statut social, prin încadrarea în unitate a unui personal mixt;

g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu; 

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiare;

j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

l) asigurarea unei intervenţii profesioniste, prin echipe pluridisciplinare;

m) asigurarea confidenţialităţii şi a eticii profesionale;

n) responsabilizarea membrilor familiei, reprezentaţilor legali cu privire la exercitarea drepturilor şi îndeplinirea obligaţiilor de întreţinere;

o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

p) colaborarea Centrului cu serviciul public de asistenţă socială de la nivel județean.

ART. 6 .Beneficiarii serviciilor sociale

(1) Beneficiarii serviciilor sociale acordate în „Centrul de asistență și recuperare pentru persoane aflate în dificultate” sunt persoane aflate în dificultate suferind de boli cronice și/sau persoane cu dizabilități, după cum urmează:
a) persoane care suferă de boala Alzheimer; 
b) persoane care suferă de boala Parkinson; 
c) persoane care se recuperează în urma unui accident vascular cerebral; 
d) persoane cu hemipareză; 
e) persoane adulte cu dizabilități; 
f) familiile și/sau reprezentanții legali ai beneficiarilor.
(2) Condiţiile de acces/admitere sunt următoarele: 
a) acte necesare: 

· copie BI/CI;  

· aviz epidemiologic de la medicul de familie;  

· adeverinţă de la medicul specialist/medicul de familie cuprinzând: diagnostic, medicaţie, recomandare pentru frecventarea Centrului de zi, se recomandă/nu se recomandă kinetoterapie, 

· certificat de persoană cu handicap şi planul individualizat de recuperare (care însoţeşte certificatul de persoană cu handicap) – numai în cazul persoanelor cu dizabilităţi;

b) criterii de admitere (eligibilitate): 
· Să fie persoane adulte; 
· Să aibă domiciliul/reședința, în municipiul Timișoara; 
· Să facă parte din categoriile de beneficiari cărora li se adresează Centrul: persoane suferind de boala Alzheiemer, de boala Parkinson, în recuperare după un accident vascular cerebral, cu hemipareză sau persoane cu dizabilități, familiile și/sau reprezentanții legali ai beneficiarilor; 
· Să poată realiza, fără ajutor, activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, transfer şi mobilizare, deplasarea în interior, comunicare;
c) deciza de admitere/respingere se ia în urma propunerilor înaintate de echipa multidisciplinară. Aceasta este aprobată de șeful de Centru și apoi avizată de către Directorul general adjunct al DASMT responsabil cu coordonarea serviciilor sociale.
d) în urma emiterii deciziei de admitere a beneficiarului, se încheie un Contract de furnizare servicii sociale (modelul aprobat prin Ordinul nr. 73/2005 privind aprobarea modelului Contractului pentru acordarea de servicii sociale) între beneficiarul de servicii sociale și Direcția de Asistență Socială a municipiului Timișoara, reprezentat prin directorul general, pe o perioadă de un an, cu posibilitatea de prelungire prin act adițional.
e) modalitatea de stabilire a contribuției beneficiarului: 

Serviciile acordate în cadrul serviciului social Centrul de asistență și recuperare pentru persoane aflate în dificultate sunt oferite GRATUIT fără a solicita contribuție de la beneficiari și/sau reprezentanților legali. 

Costul serviciilor acordate în cadrul unității “Centrul de asistență și recuperare pentru persoane aflate în dificultate” se stabilesc anual prin Planul anual de acțiune privind serviciile sociale administrate și finanțate din bugetul local, elaborat de către Direcția de Asistență Socială a municipiului Timișoara și aprobat de către Consiliul Local al municipiului Timișoara. 
(3) Condiţiile de încetare a serviciilor se regăsesc în Contractul de furnizare servicii sociale încheiat cu beneficiarii. Există două modalități prin care se face încetarea serviciilor.

A. Prin rezilierea contractului de servicii sociale

Constituie motiv de reziliere a contractului urmatoarele:

    a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;

    b) nerespectarea în mod repetat de catre beneficiarul de servicii sociale a Regulamentului de organizare şi funcţionare a Centrului de asistență și recuperare pentru persoane aflate în dificultate;
    c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

    d) retragerea autorizaţiei de funcţionare sau a acreditării furnizorului de servicii sociale;

    e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;

    f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.

B. Prin încetarea contractului de servicii sociale 
Constituie motiv de încetare a contractului următoarele:

   a) expirarea duratei pentru care a fost încheiat contractul;

   b) acordul părţilor privind încetarea contractului;

   c) scopul contractului a fost atins;

   d) forţa majoră, dacă este invocată;

   e) decesul beneficiarului;

   f) beneficiarul nu mai îndeplineşte condiţiile de acordare prevăzute de legislaţia în vigoare privind acordarea serviciilor sociale în Centru de zi; 
   g) beneficiarul nu respectă prevederile Regulamentului intern al CARPAD precum și a Codului de etică al CARPAD.
La încetarea acordării serviciilor se emite o Decizie privind încetarea serviciilor. 

(4) Drepturile persoanelor beneficiare de servicii sociale furnizate în „Centrul de asistență și recuperare pentru persoane aflate în dificultate” sunt următoarele: 
a. să li se respecte drepturile şi libertăţile fundamentale, fără nici o discriminare;

b. să fie informaţi cu privire la drepturile sociale, serviciile primite, precum şi cu privire la situaţiile de risc ce pot apare pe parcursul derulării serviciilor;

c. să li se comunice drepturile şi obligaţiile, în calitate de beneficiari ai serviciilor sociale;

d. să beneficieze de serviciile prevăzute în contractul de furnizare servicii;

e. să participe la procesul de luare a deciziilor în furnizarea serviciilor sociale;

f. să li se asigure păstrarea confidenţialităţii asupra datelor personale, informaţiilor furnizate şi primite;

g. să li se garanteze demnitatea şi intimitatea;

h. să fie protejaţi împotriva riscului de abuz şi neglijare;

i. să-şi exprime liber opinia cu privire la serviciile primite.

(5) Obligațiile persoanelor beneficiare de servicii sociale furnizate în „Centrul de asistență și recuperare pentru persoane aflate în dificultate” sunt următoarele: 
(1) Obligaţiile beneficiarului sunt specificate în Contractul pentru acordarea de servicii sociale în cadrul Centrul de asistență și recuperare pentru persoane aflate în dificultate, semnat de către furnizor şi beneficiar.

(2) În afara obligaţiilor menţionate în documentul mai sus menționat, beneficiarii Centrului au următoarele obligaţii:

a) Folosirea unui limbaj civilizat și a unui ton adecvat interacțiunii cu alte persoane (angajați ai Centrului, beneficiari, vizitatori);

b) de a avea o ţinută decentă, igienă personală (corporală și a îmbrăcămintei) corespunzătoare; 

c) de a avea un comportament decent, de a respecta atât colegii cât şi personalul, precum și de a folosi un limbaj adecvat interacțiunii cu alte persoane (angajați ai Centrului, beneficiari, colaboratori, vizitatori etc.) fără conversaţii sau remarci nepoliticoase care pot leza altă persoană;

d) de a respecta regulile de folosire a toaletei; 

e) de a folosi echipamentele din sala de kinetoterapie numai sub supravegherea și îndrumarea specialistului; 

f) de a folosi echipamentele din atelierele de activitate specifice (croitorie, coafură, artt-terapie, etc.) numai sub supravegherea unui angajat al Centrului; 

g) de a frecventa Centrul în limitele programului stabilit; 

h) de a participa la procesul de evaluare, intervenție, monitorizare a intervenției prin exprimarea opiniei și semnarea documentelor specifice; 

i) de a se implica în activitățile stabilite împreună cu personalul de specialitate (prin planul de intervenție); 

j) de a furniza informații veridice în timpul evaluării și intervenției;

k)  de a respecta termenele şi clauzele stabilite în cadrul Planului de intervenţie;

l) de a respecta regulamentul de organizare şi funcţionare a Centrul de asistență și recuperare pentru persoane aflate în dificultate;

m) de a anunţa când lipsesc de la activităţile Centrului;

n) în perioada bolilor contagioase, beneficiarul nu poate frecventa Centrul.



Nerespectarea repetată (mai mult de o dată) a obligațiilor mai sus menționate are ca și consecință discutarea cazului în cadrul echipei multidisciplinare și încetarea acordării serviciilor sociale.

(6) Capacitatea maximă a Centrului este de 100 de beneficiari.

ART. 7. Activităţi şi funcţii

Principalele funcţii ale serviciului social „Centrul de asistență și recuperare pentru persoane aflate în dificultate” sunt următoarele:
a) de furnizare a serviciilor sociale de interes public local, prin asigurarea următoarelor activităţi:

1. Reprezintă furnizorul de servicii sociale în contractul încheiat cu persoana beneficiară;

2. Furnizează servicii sociale pentru grupul țintă prin activități care urmăresc integrarea/reintegrarea socială, recuperarea/reabilitarea funcțională, supravegherea și menținerea sănătății beneficiarilor, în funcție de nevoile acestora;

3. Acordă și alte servicii de suport în funcție de nevoile beneficiarilor și resursele financiare ale furnizorului de servicii sociale (servirea mesei și asigurarea accesului la servicii de igienă personală);

4. Dispune formarea unei echipe multidisciplinare cu rol în evaluarea, planificarea și monitorizarea intervenției, precum și în încetarea acordării serviciilor către beneficiar;
5. Realizează evaluarea beneficiarilor, precum și reevaluarea acestora respectând termenele stabilite în cadrul standardelor de calitate aplicabile serviciului social;

6. Elaborează planul de intervenție cu participarea echipei multidisciplinare, dar și a beneficiarilor;

7. Monitorizează intervenția din punct de vedere al participării beneficiarilor la activități specifice și a rezultatelor obținute.

8. Activitățile de consiliere socială, psihologică și medicală, activități de socializare și petrecere a timpului liber, jocuri de grup, ergoterapie, kinetoterapie, art-terapie, meloterapie, ieșiri în aer liber, vizitarea diverselor institutii, organizarea sărbătorilor, organizarea Zilei internaționale a bolii Alzheimer etc.

9. Asigurarea micului dejun. Asigurarea hranei calde (fără a fi preparată la Centru), prin servirea acesteia la ora prânzului. 
b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. Prezentarea activităților Centrului cabinetelor de medicina familiei (sau medicilor psihiatri/neurologi) aflate în proximitatea Centrului;

2. Prezentarea activităților Centrului instituțiilor și organizațiilor neguvernamentale din comunitate cu activitate socială sau activități conexe (medicală, educațională);

3. Organizarea de evenimente în comunitate care să atragă atenția asupra activităților Centrului și nevoilor sociale cărora li se adresează (Ziua Internațională Alzheimer, etc);

4. Încheierea de convenții de colaborare + contracte de voluntariat cu actori relevanți din comunitate;

5. Elaborarea de rapoarte de activitate;

6. Organizarea de activități de promovare în presă sau prin alte mijloace;  
7. Asigurarea modului de diseminare a informațiilor referitoare la modul de organizare și funcționare a Centrului, serviciile disponibile, drepturile și obligațiile către beneficiari și a reprezentanților acestora, anterior încheierii contractului de furnizare servicii; 

8. Organizarea sesiunilor de informare a beneficiarilor privind activitățile proprii, consemnate în Registrul privind informarea beneficiarilor; 

9. Stabilirea unui program de vizită pentru a facilita accesul în incinta proprie a potențialilor beneficiari, membrii săi de familie, anterior admiterii acestora, pentru a cunoaște activitățile, serviciile acordate; 

10. Desemnarea unei persoane responsabile din Centru pentru realizarea activităților de informare a beneficiarilor, precum și de comunicare cu purtătorul de cuvânt a insituției care este responsabil de comunicarea cu publicul interesat; 

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:

1. Organizarea și participarea la mese rotunde, seminarii, conferințe privind categoriile vulnerabile care fac parte din categoria de persoane beneficiare;

2. Organizarea de activități de sensibilizare și informare a comunității;

3. Promovarea participării sociale și a implicării comunitare prin atragerea de voluntari, sponsorizări și donații;
4. Aplicarea prevederilor Codului de etică care cuprinde un set de reguli ce privesc asigurarea tratamentului egal pentru toți beneficiarii, acordarea serviciilor exclusiv în interesul și protecția beneficiarilor, respectarea eticii profesionale în relația cu beneficiarii;

5. Organizarea sesiunilor de informare a personalului privind cunoașterea și aplicarea prevederilor  Codului de etică, consemnate în registrul de evidență privind perfecționarea continuă a personalului; 

6. Comunicarea către beneficiari a Procedurii privind sesizările și reclamațiile, facilitând și încurajând beneficiarii să-și exprime opinia asupra oricăror aspecte care privesc activitatea Centrului;  

7. Organizarea sesiunilor de informare a personalului privind  respectarea drepturilor/obligațiilor beneficiarilor precum și drepturile/obligațiile Centrului, 

8. Organizarea sesiunilor de informare a beneficiarilor privind respectarea drepturile și obligațiile comune, precum și a sesiunilor privind tipurile de abuz, modalitatea de identificare și sesizare a eventualelor abuzuri;  

9. Comunicarea către beneficiari a Procedurii privind cazurile de abuz și neglijență, încurajându-i astfel să sesizeze orice formă de abuz, neglijență sau tratament degradant la care sunt supuși de persoanele cu care vin în contact; 
d) de asigurare a calităţii serviciilor sociale prin realizarea următoarelor activităţi:

1. Elaborarea procedurilor și instrumentelor standardizate utilizate în procesul de acordare a serviciilor așa cum sunt ele prevăzute în standardele minime de calitate aplicabile Centrului și instuirea personalului cu privire la acestea;

2. Realizarea de evaluări periodice a serviciilor prestate și măsurarea gradului de satisfacție a beneficiarilor și realizarea Raportului Informativ privind Chestionarul de verificare a satisfacției beneficiarilor;
3. Facilitarea participării beneficarilor și a angajaților la stabilirea obiectivelor și priorităților de dezvoltare în vederea creșterii calității serviciilor;
4. Respectarea drepturilor beneficiarilor și încurajarea lor în exprimarea opiniei cu privire la aspectele care țin de activitatea Centrului;

5. Desfășurarea activității ținând cont de prevederile etice în interacțiunile cu beneficiarii;

6. Întreprinderea de acțiuni privind identificarea, semnalarea și soluționarea cazurilor de abuz și neglijare;

7. Consemnarea incidentelor deosebite care afectează beneficiarii, personalul sau activitatea Centrului;
8. Întreprinderea de măsuri în vederea asigurării instutirii periodice și formării profesionale a angajaților;

9. Evaluarea anuală a activității angajaților; 
10. Monitorizarea permenentă a acordării serviciilor sociale la standardele minime de calitate aplicabile; 

e) de administrare a resurselor financiare, materiale şi umane ale Centrului prin realizarea următoarelor activităţi: 

1. asigurarea accesului la resurselele financiare, materiale, juridice și umane ale instiuției, necesare desfășurării activităților din cadrul Centrului, prin: 

· Întocmirea propunerilor pentru Planul Anual de Achiziții al furnizorului de servicii sociale;

· Întocmirea de referate de necesitate;
· Întocmirea de propuneri privind formarea/perfecționarea profesională a personalului;

· Întocmirea de propuneri/referate privind ocuparea posturilor.

ART. 8. Structura organizatorică, numărul de posturi şi categoriile de personal 

(1) Serviciul social „Centrul de asistență și recuperare pentru persoane aflate în dificultate”  funcţionează cu un număr total de 14 angajați, conform prevederilor Hotărârii Consiliului Local a Municipiului Timișoara nr. 433/09.09.2019, din care:
a) personal de conducere: 1 șef Centru;  
b) personal de specialitate de îngrijire şi asistenţă; personal de specialitate şi auxiliar: 12 persoane (1 medic specialist, 1 medic dentist, 1 psiholog, 1 logoped, 2 asistenți sociali, 1 kinetoterapeut, 2 educatori, 1 instructor ergoterapie, 1 infirmieră, 1 referent); 
c) personal cu funcţii administrative, gospodărire, întreţinere-reparaţii, deservire: administrator:1; 
d) voluntari: 2; 
(2) Personalul de specialitate reprezintă un procent de 86%.
Raportul angajat/beneficiar este de 1/7.
ART. 9. Personalul de conducere

(1) Personalul de conducere este şef de Centru;

(2) Atribuţiile personalului de conducere sunt:

a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b) elaborează rapoartele generale privind activitatea Centrului de asistență și recuperare pentru persoane aflate în dificultate, stadiul implementării obiectivelor şi întocmeşte informări pe care le prezintă Direcției de Asistență Socială a municipiului Timișoara;

c) propune participarea personalului de specialitate la programele de instruire şi perfecţionare;

d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;

e) întocmeşte raportul anual de activitate;

f) asigură buna desfăşurare a raporturilor de muncă dintre angajaţii Centrului;

g) propune furnizorului de servicii sociale aprobarea structurii organizatorice şi a numărului de personal;

h) desfăşoară activităţi pentru promovarea imaginii Centrului în comunitate;

i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul Centrului pe care îl conduce;

j) răspunde de calitatea activităţilor desfăşurate de personalul din cadrul Centrului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

k) organizează activitatea personalului şi asigură respectarea timpului de lucru şi a regulamentului de organizare şi funcţionare;

l) reprezintă Centrul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;

m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) întocmeşte proiectul bugetului propriu al Centrului;

o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;

p) asigură încheierea cu beneficiarii a contractelor de furnizare a serviciilor sociale;

q) alte atribuţii prevăzute în standardul minim de calitate aplicabil.

(3) Funcţiile de conducere se ocupă prin concurs sau, după caz, examen, în condiţiile legii.

(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.

(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.

ART. 10. Personalul de specialitate de îngrijire şi asistenţă. Personal de specialitate şi auxiliar

(1) Personalul de specialitate este: 
a) asistent social (263501);

Atribuțiile postului:

-  Evaluează şi intervine în vederea ameliorării situaţiei sociale prin acordarea de servicii de informare şi  consiliere; 
· Realizează activitatea de informare a beneficiarilor cu privire la modul de organizare și funcționare a Centrului, serviciile disponibile, drepturile și obligațiile beneficiarilor; 
· Este responsabil ca pentru fiecare beneficiar să fie întocmit un dosar personal și unul de servicii cu respectarea standardelor minime de calitate specifice;
b) psiholog în specialitatea consiliere psihologică (263402);

Atribuțiile postului:

· Realizează evaluarea psihologică individuală a beneficiarilor Centrului;
· Efectuază reevaluări periodice în vederea monitorizării schimbarilor semnificative ale stării psihofizice ale beneficiarilor Centrului (evaluarea stării de sănătate psihică, evaluare cognitivă, afectivă, comportamentală, evaluarea personalității și a mecanismelor de coping/adaptare/defensive, evaluarea dezvoltării psihologice);

· Realizează activități de consiliere psihologică, programe de exerciţii de stimulare psiho-motorie şi cognitivă; 

· Lucrează cu beneficiarii Centrului, individual şi în grup, focalizându-se pe îmbunătăţirea abilităţilor de relaţionare, creşterea coeziunii grupului, creşterea stimei de sine, gestionarea relaţiilor conflictuale, creşterea încrederii în posibilităţile proprii şi îmbunătăţirea activităţilor;
c) medic specialist de medicină de familie (221108);

Atribuțiile postului: 
· Efectuază evaluări și reevaluări periodice în vederea monitorizării schimbarilor semnificative ale stării de sănătate ale beneficiarilor Centrului;

· Verifică menţinerea sănătăţii şi profilaxia îmbolnăvirilor beneficiarilor Centrului;

· Acordă asistență medicală în cadrul cabinetului, pentru beneficiarii Centrului;
d) medic dentist (226101); 
Atribuțiile postului: 

· examineaza beneficiarii, stabileste diagnosticul, folosind mijloacele de dotare de care dispune;  

· indică sau efectuează tratamentul corespunzator afecțiunilor aparatului buco–dentar, în raport cu posibilitățile tehnice de care dispune, consemnând aceste date în registrul de consultații și tratamente; 
· depistează afecțiunile buco-dentare, aplică măsurile de prevenire a cariei dentare, precum și asanarea focarelor dentare; 

· efectuează tratamentele necesare prevenirii și combaterii unor boli generate de afecțiuni buco– dentare; 
e) kinetoterapeut (226405);
Atribuțiile postului:

· Realizează evaluarea kinetoterapeutică individuală a beneficiarilor Centrului;
· Cunoaşte diagnosticul fiecărui beneficiar al Centrului, selectează exerciţiile zilnice in funcţie de acesta,  combinate cu vârsta și gradul de pregătire fizică;

· Informează beneficiarul asupra procedurilor pe care le efectuează, asupra efectelor terapeutice și asupra efectelor negative care pot să apară;

· Ține evidența și urmărește eficiența tratamentului;

· Monitorizează starea de sănătate a beneficiarilor pe perioada aplicării procedurilor kinetoterapeutice  și informează medicul asupra modificărilor survenite;
f) instructor de ergoterapie (223003); 
Atribuțiile postului:
· Realizează activități de inserție/reinserție socială a beneficiarilor, prin intermediul activității de ergoterapie;

· Realizează, în cadrul activității de ergoterapie, acțiuni ce vizează dezvoltarea autonomiei personale și sociale, dezvoltarea limbajului și vocabularului, dezvoltarea și stimularea motricității fine, coordonarea oculo-motorie, dezvoltarea unor funcțiii cognitive, dezvoltarea deprinderilor de îngrijire personală, a locuinței, igienă, alimentație etc.
g) educator (234203);

Atribuțiile postului:

· Realizează activități de inserție/reinserție socială a beneficiarilor, prin intermediul: activităţilor de petrecere a timpului liber (discuţii de grup, jocuri de grup, vizionare media, ieşiri aer liber), socializare și activităţilor lucrative (confecţionare diverse obiecte);

· Realizează activitatea de supraveghere a beneficiarilor pe perioada petrecută de aceștia în Centru;

· Mențin legătura cu aparținătorii beneficiarilor și mediază implicarea acestora în programele Centrului; 
h) infirmieră (532103);
Atributiile postului:

· Distribuie micul dejun și masa de prânz beneficiarilor Centrului;

· Spală și depozitează vesela utilizată;

· Însoțește beneficiarii, acolo unde este necesar, fie pentru a participa la activitățile de recuperare la care sunt planificați fie către grupurile sanitare, cabinete, curte etc.;
i) logoped (226603)
- realizează activitatea de identificare, evaluare, diagnosticare și reeducare a tulburărilor de vorbire, limbajului oral și scris, comunicării mijloacelor, instrumentelor și tehnicilor adaptate nevoilor beneficiarilor care prezită tulburări ale limbajului;

-  realizează activitatea de învâțare ale beneficiarilor care prezintă tulburări ale limbajului să-și controleze și/sau exerseze musculatura linguală, maxilarele, mușchii faciali și mecanismul respirației;
- evaluează rezultatele probelor aplicate, coroborându-le cu informațiile medicale despre beneficiar pentru a diagnostica și elabora planul de intervenție; 

- oferă consiliere aparținătorilor în vederea eficientizării procesului comunicării și înțelegerea deficitului/problemei cu care familia se confruntă; 
j) alt personal de specialitate în asistență socială: referent (411001)
Atribuțiile postului:

· Realizează activități de inserție/reinserție socială a beneficiarilor, prin intermediul: activităţilor de petrecere a timpului liber (discuţii de grup, jocuri de grup, vizionare media, ieşiri aer liber), socializare și activităţilor lucrative (confecţionare diverse obiecte);

· Realizează activitatea de supraveghere a beneficiarilor pe perioada petrecută de aceștia în Centru;

· Mențin legătura cu aparținătorii beneficiarilor și mediază implicarea acestora în programele Centrului; 

(2) Atribuţii ale personalului de specialitate:

a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;

b) colaborează cu specialişti din alte centre în vederea soluţionării cazurilor, identificării de resurse;

c) monitorizează respectarea standardelor minime de calitate;

d) sesizează conducerii Centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;

e) întocmeşte rapoarte periodice cu privire la activitatea derulată;

f) face propuneri de îmbunătăţire a activităţii în vederea creşterii calităţii serviciului şi respectării legislaţiei;

g) alte atribuţii conform fișei postului.

ART. 11

Personalul administrativ, gospodărie, întreţinere-reparaţii, deservire este deservit de :
a) administrator;

Atribuțiile postului:

· Administrează şi răspunde de păstrarea bunurilor mobile şi imobile existente la Centrul de asistență și recuperare pentru persoane aflate în dificultate, ţine evidenţa lor la zi şi le repartizează pe locuri de depozitare;

· Răspunde de activitatea privind depozitarea și păstrarea documentelor;
· Verifică şi răspunde de starea de funcţionare a sistemelor de alarmare, avertizare, semnalizare de urgenţă, precum şi a sistemelor de siguranţă; 

ART. 12. Finanţarea Centrului

(1) În estimarea bugetului de venituri şi cheltuieli, Centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

(2) Finanţarea cheltuielilor Centrului se asigură, în condiţiile legii, din următoarele surse:

a) bugetul local al municipiului Timişoara;
b) donaţii, sponsorizări.
Aprobat,

Director general,








Director general adjunct,

Avizat juridic, 









Întocmit,

          Șef Centru

   Andreea Manolache
CONTRACT

pentru acordarea de servicii sociale în cadrul Centrului de asistență și recuperare pentru persoane aflate în dificultate

Nr._______din____________________
    1. Părțile contractante:

   I. Direcţia de Asistenţă Socială a Municipiului Timişoara - Centrul de Asistență și Recuperare pentru persoane aflate în dificultate, denumit în continuare furnizor de servicii sociale, cu sediu în Timișoara, Bvd. Regele Carol I, nr. 10, Tel/Fax 0256220583, având cod fiscal 38053878, Certificatul de acreditare seria AF nr. 003748, reprezentată de doamna Director General  __________________ numită în funcția publică de conducere de Director General al Direcției de Asistență Socială a Municipiului Timișoara prin Dispoziția nr. 288/04.03.2019 a Primarului Municipiului Timișoara şi respectiv,_________________________ având funcţia de Șef de Centru
   și

   II. .................................. denumit în continuare beneficiar, domiciliat/locuieşte în localitatea TIMIŞOARA, judeţul TIMIŞ, Str. ......, nr...., codul numeric personal ........................., posesor al B.I./C.I. seria ..... nr. ......., elib. la data de ............ de SPCLEP Timişoara, 
Având în vedere:

-
Cererea de admitere nr..... din data de .........;
-
Decizia de admitere nr. ... din data de .........;

-
Procesul verbal al ședinței echipei multidisciplinare din data de ...........;
-
Procedura de admitere în Centrul de asistență și recuperare pentru persoane aflate în dificultate;

-
Regulamentul de Organizare şi Funcţionare al Centrului de asistență și recuperare pentru persoane   
aflate în dificultate;

-
Ordinul ministrului muncii, familiei şi protecţiei sociale nr. 73/2005;

-
Ordinul ministrului muncii și justiției sociale nr. 29/2019.

  Convin asupra următoarelor:

   1. Definiții:

   1.1. contractul pentru furnizarea de servicii sociale - actul juridic încheiat între o persoană fizică sau juridică, publică ori privată, acreditată conform legii să acorde servicii sociale, denumită furnizor de servicii sociale, și o persoană fizică aflată în situație de risc sau de dificultate socială, denumită beneficiar de servicii sociale, care exprimă acordul de voință al acestora în vederea acordării de servicii sociale;

   1.2. furnizor de servicii sociale - persoana fizică sau juridică, publică ori privată, acreditată conform legii în vederea acordării de servicii sociale, prevăzută la art. 11 din Ordonanța Guvernului nr. 68/2003 privind serviciile sociale, aprobată cu modificări și completări prin Legea nr. 515/2003, cu modificările și completările ulterioare;

   1.3. beneficiar de servicii sociale - persoana aflată în situație de risc și de dificultate socială, împreună cu familia acesteia, care necesită servicii sociale, conform planului de intervenție revizuit în urma evaluării complexe;

   1.4. servicii sociale - ansamblu de măsuri și acțiuni realizate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau de dependență pentru prezervarea autonomiei și protecției persoanei, pentru prevenirea margina555lizării și excluziunii sociale, pentru promovarea incluziunii sociale și în scopul creșterii calității vieții, definite în condițiile prevăzute de Ordonanța Guvernului nr. 68/2003, aprobată cu modificări și completări prin Legea nr.

515/2003, cu modificările și completările ulterioare;

   1.5. reevaluarea situației beneficiarului de servicii sociale - activitatea obligatorie a furnizorului de servicii sociale de a evalua situația beneficiarului de servicii sociale după acordarea de servicii sociale pe o anumită perioadă;

   1.6. revizuirea sau completarea planului individualizat de asistență și îngrijire - modificarea sau completarea adusă planului individualizat pe baza rezultatelor reevaluării situației beneficiarului de servicii sociale;

   1.7. contribuția beneficiarului de servicii sociale - cotă-parte din costul total al serviciului/serviciilor acordat/acordate de furnizorul de servicii sociale, în funcție de tipul serviciului și de situația materială a beneficiarului de servicii sociale, și care poate fi în bani, în servicii sau în natură;

   1.8. obligațiile beneficiarului de servicii sociale - totalitatea îndatoririlor pe care beneficiarul de servicii sociale și le asumă prin contract și pe care le va îndeplini valorificându-și maximal potențialul psiho-fizic;

   1.9. standarde minimale de calitate - ansamblul de cerințe privind cadrul organizatoric și material, resursele umane și financiare în vederea atingerii nivelului de performanță obligatoriu pentru toți furnizorii de servicii sociale specializate, aprobate în condițiile legii;

   1.10. modificări de drept ale contractului de acordare de servicii sociale – modificările aduse contractelor de acordare de servicii sociale în mod independent de voința părților, în temeiul prevederilor unui act normativ;

   1.11. forța majoră - eveniment mai presus de controlul părților, care nu se datorează greșelii sau vinii acestora, care nu putea fi prevăzut în momentul încheierii contractului și care face imposibilă executarea și, respectiv, îndeplinirea acestuia;

   1.12. evaluarea inițială - activitatea de identificare/determinare a naturii cauzelor, a stării actuale de dezvoltare și de integrare socială a beneficiarului de servicii sociale, precum și a prognosticului acestora, efectuată prin utilizarea de metode și tehnici specifice profesiilor sociale, de către furnizorul de servicii sociale. Scopurile evaluării sunt cunoașterea și înțelegerea problemelor cu care se confruntă beneficiarul de servicii sociale și identificarea măsurilor inițiale pentru elaborarea planului inițial de măsuri;

   1.13. planul individualizat de asistență și îngrijire - ansamblul de măsuri și servicii adecvate și individualizate potrivit nevoilor sociale identificate ca urmare a efectuării evaluării complexe, cuprinzând programarea serviciilor sociale, personalul responsabil și procedurile de acordare a serviciilor sociale;

   1.14. evaluarea complexă - activitatea de investigare și analiză a stării actuale de dezvoltare și de integrare socială a beneficiarului de servicii sociale, a cauzelor care au generat și care întrețin situația de dificultate în care acesta se află, precum și a prognosticului acestora, utilizându-se instrumente și tehnici standardizate specifice domeniilor: asistență socială, psihologic, educațional, medical, juridic.

   2. Obiectul contractului
   2.1. Obiectul contractului îl constituie acordarea de servicii sociale în cadrul Centrului de asistență și recuperare pentru persoane aflate în dificultate, cu sediul în str. Ioan Plavoşin, nr. 21.
   2.2. Descrierea serviciilor sociale acordate de furnizorul de servicii sociale:

      a) servicii de integrare/reintegrare socială
       b) servicii de recuperare/reabilitare funcţională

       c) servicii de supravegherea şi menţinerea sănătăţii

   3. Costurile serviciilor sociale acordate și contribuția beneficiarului de servicii sociale
      3.1. Contribuția beneficiarului pentru serviciile sociale primite este : 0 (zero) lei/lună.
   4. Durata contractului

   4.1. Durata contractului este de la data de _____________________până la data de ___________________ .

   4.2. Durata contractului poate fi prelungită cu acordul părților și numai după evaluarea rezultatelor serviciilor acordate beneficiarului de servicii sociale și, după caz, revizuirea planului individualizat de asistență și îngrijire.

5. Etapele procesului de acordare a serviciilor sociale:

   5.1.Evaluarea nevoilor individuale ale beneficiarilor/situaţiei de dificultate în care se află aceştia;
   5.2.Planificarea activităţilor/serviciilor, făcută cu consultarea beneficiarului, prin intermediul Planului de      intervenţie;

    5.3.Reevaluarea Planului de intervenţie, conform standardelor de calitate

    5.4. Monitorizarea Planului de intervenţie de către responsabilul de caz.

   6. Drepturile furnizorului de servicii sociale:

   6.1. de a verifica veridicitatea informațiilor primite de la beneficiarul de servicii sociale;

   6.2. de a sista acordarea serviciilor sociale către beneficiar în cazul în care constată că acesta i-a furnizat informații eronate;

   6.3. de a utiliza, în condițiile legii, date denominalizate în scopul întocmirii de statistici pentru dezvoltarea serviciilor sociale.

   6.4. de a realiza, utiliza și difuza imaginea beneficiarului în orice acțiune care are scopul de a promova activitatea Direcției de Asistență Socială a Municipiului Timișoara; 

   6.5. de a sista acordarea serviciilor sociale beneficiarului în următoarele cazuri:
- starea de sănătate a beneficiarului se degradează și acesta nu mai poate realiza, fără ajutor, activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, transfer şi mobilizare, deplasarea în interior, comunicare;

   7. Obligațiile furnizorului de servicii sociale:

   7.1. să respecte drepturile și libertățile fundamentale ale beneficiarului în acordarea serviciilor sociale, precum și drepturile beneficiarului de servicii sociale, rezultate din prezentul contract;

   7.2. să acorde servicii sociale prevăzute în planul individualizat de asistență și îngrijire, cu respectarea acestuia și a standardelor minimale de calitate a serviciilor sociale;

   7.3. să depună toate diligențele pentru a asigura beneficiarul de continuitatea serviciilor sociale furnizate, în cazurile de încetare a prezentului contract prevăzute la pct. 12.1 și 13.1 lit. a) și d); asigurarea continuității serviciilor sociale se va realiza și prin subcontractare și cesiune de servicii sociale;

   7.4. să fie receptiv și să țină cont de toate eforturile beneficiarului de servicii sociale în îndeplinirea obligațiilor contractuale și să considere că beneficiarul și-a îndeplinit obligațiile contractuale în măsura în care a depus toate eforturile;

   7.5. să informeze beneficiarul de servicii sociale asupra:

   - conținutului serviciilor sociale și condițiilor de acordare a acestora;

   - oportunității acordării altor servicii sociale;

   - regulamentului de ordine internă;

   - oricărei modificări de drept a contractului;

   7.6. să reevalueze periodic situația beneficiarului de servicii sociale, și, după caz, să completeze și/sau să revizuiască planul individualizat de asistență și îngrijire exclusiv în interesul acestuia;

   7.7. să respecte, conform legii, confidențialitatea datelor și informațiilor referitoare la beneficiarul de servicii sociale;

   7.8. să ia în considerare dorințele și recomandările obiective ale beneficiarului cu privire la acordarea serviciilor sociale;

   8. Drepturile beneficiarului
   8.1. În procesul de acordare a serviciilor sociale prevăzute la pct. 2, furnizorul de servicii sociale va respecta drepturile și libertățile fundamentale ale beneficiarului de servicii sociale.

   8.2. Beneficiarul are următoarele drepturi contractuale:

a. să li se respecte drepturile şi libertăţile fundamentale, fără nici o discriminare;

b. să fie informaţi cu privire la drepturile sociale, serviciile primite, precum şi cu privire la situaţiile de risc ce pot apare pe parcursul derulării serviciilor;

c. să li se comunice drepturile şi obligaţiile, în calitate de beneficiari ai serviciilor sociale;

d. să beneficieze de serviciile prevăzute în contractul de furnizare servicii;

e. să participe la procesul de luare a deciziilor în furnizarea serviciilor sociale;

f. să li se asigure păstrarea confidenţialităţii asupra datelor personale, informaţiilor furnizate şi primite;

g. să li se garanteze demnitatea şi intimitatea;

h. să fie protejaţi împotriva riscului de abuz şi neglijare;

i. să-şi exprime liber opinia cu privire la serviciile primite.

   9. Obligațiile beneficiarului:

   9.1. să participe activ în procesul de furnizare a serviciilor sociale și la reevaluarea și revizuirea planului individualizat de asistență și îngrijire;

   9.2. să furnizeze informații corecte cu privire la identitatea și situația familială, medicală, economică și socială și să permită furnizorului de servicii sociale verificarea veridicității acestora;

   9.3. să respecte termenele și clauzele stabilite în cadrul planului individualizat de asistență și îngrijire;

   9.4. să contribuie la plata costurilor serviciilor sociale primite cu o cotă-parte din costul total al serviciului/serviciilor acordat/acordate de furnizor, conform pct. 3.3 și 3.4;

   9.5. să anunțe orice modificare intervenită în legătură cu situația sa personală pe parcursul acordării serviciilor sociale;

   9.6. să respecte regulamentul de ordine internă al furnizorului de servicii sociale (reguli de comportament, program, persoanele de contact etc.) 
   9.7. să nu pretindă nici un beneficiu material sau pecuniar ca urmare a aplicării prevederilor așa cum sunt ele prezentate la pct. 6.4;

      10. Soluționarea reclamațiilor
   10.1. Beneficiarul are dreptul de a formula verbal și/sau în scris reclamații cu privire la acordarea serviciilor sociale conform Procedurii privind sesizările şi reclamaţiile.

   10.2. Reclamațiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului de intervenție.

   10.3. Furnizorul de servicii sociale are obligația de a analiza conținutul reclamațiilor, consultând atât beneficiarul de servicii sociale, cât și specialiștii implicați în implementarea planului de intervenție și de a formula răspuns în termen de maximum 10 zile de la primirea reclamației.

   10.4. Dacă beneficiarul de servicii sociale nu este mulțumit de soluționarea reclamației, acesta se poate adresa în scris Comisiei de mediere socială de la nivelul județului Timiș, care va clarifica prin dialog divergențele dintre părți sau, după caz, instanței de judecată competente.

   11. Litigii

   11.1. Litigiile născute în legătură cu încheierea, executarea, modificarea și încetarea ori alte pretenții decurgând din prezentul contract vor fi supuse unei proceduri prealabile de soluționare pe cale amiabilă.

   11.2. Dacă după 15 zile de la începerea acestor proceduri neoficiale furnizorul de servicii sociale și beneficiarul de servicii sociale nu reușesc să rezolve în mod amiabil o divergență contractuală, fiecare poate solicita Comisiei de mediere socială mijlocirea soluționării divergențelor sau se poate adresa instanțelor judecătorești competente.

   12. Rezilierea contractului

   12.1. Constituie motiv de reziliere a prezentului contract următoarele:

   a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;

   b) nerespectarea în mod repetat de către beneficiarul de servicii sociale a regulamentului de ordine interioară al furnizorului de servicii sociale;

   c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

   d) retragerea autorizației de funcționare sau a acreditării furnizorului de servicii sociale;

   e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;

   f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.

   13. Încetarea contractului

   13.1. Constituie motiv de încetare a prezentului contract următoarele:

   a) expirarea duratei pentru care a fost încheiat contractul;

   b) acordul părților privind încetarea contractului;

   c) scopul contractului a fost atins;

   d) forța majoră, dacă este invocată; 

   e) decesul beneficiarului;

   f) beneficiarul nu mai îndeplineşte condiţiile de acordare prevăzute de legislaţia în vigoare privind acordarea serviciilor sociale în Centru de zi; 

   g) beneficiarul nu respectă prevederile Regulamentului intern al CARPAD precum și a Codului de etică al CARPAD.
   14. Dispoziții finale
   14.1. Părțile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adițional numai în cazul apariției unor circumstanțe care lezează interesele legitime ale acestora și care nu au putut fi prevăzute la data încheierii prezentului contract.

   14.2. Prevederile prezentului contract se vor completa cu prevederile legislației în vigoare în domeniu.

   14.3. Limba care guvernează prezentul contract este limba română.

   14.4. Prezentul contract va fi interpretat conform legilor din România.

   14.5. Furnizorul de servicii sociale realizează monitorizarea și evaluarea serviciilor sociale acordate.

   Prezentul contract de furnizare a serviciilor sociale a fost încheiat la sediul furnizorului de servicii sociale/domiciliul beneficiarului de servicii sociale în două exemplare, câte unul pentru fiecare parte contractantă.

                      Director General, 
                                                                 

                      ______________                                                      

         
             Șef Centru,                                                                    Beneficiarul de servicii sociale,

                         ______________



                Nume și prenume___________________




                                                               Semnătura:

                           Avizat juridic,

                           ____________

                        Întocmit, asistent social,

                               _____________

